मुर्मू समझौता को तैयार बशर्ते महाल दो शर्त माने
सामने लाएंगे सालखन का सच : देश परगना
सालखनमुर्मू के नेतृत्व में आदिवासी सेंगेल अभियान ने पुरुलिया के वैद्यनाथ हांसदा को दिशोम परगना घोषित कर दिया है। बिहार, ओड़िशा, पश्चिम बंगाल और झारखंड में भी पोनोत परगना बना दिए गए हैं। माझी परगना महाल के देश परगना बैजू मुर्मू इससे नाराज हैं। उन्होंने कहा कि सालखन मुर्मू ने संताल समाज को उधेड़बुन में डाल दिया है। वे पहले सफल हुए थे, आगे होंगे। सालखन अपने मन से किसी को कोई भी पद दे सकते हैं। इससे कुछ नहीं होगा। हम लोग सालखन मुर्मू का सच सामने लाएंगे।
बैजू मुर्मू ने बातचीत में कहा कि संताल समाज की सामाजिक व्यवस्था को तोड़ने की सालखन मुर्मू ने शुरुआत की थी, तो हम लोग गौर नहीं किए थे। वे आहिस्ता-आहिस्ता अपना दायरा बढ़ाते गए। सालखन मुर्मू के कार्यकलाप के खिलाफ संताल समाज के भीतर आवाज उठने लगी, तो माझी परगना महाल को हस्तक्षेप करना पड़ा। उन्होंने कहा कि अब सालखन सामाजिक रूप से बहिष्कृत हो चुके हैं। किसी ग्रामसभा में उन्हें कार्यक्रम करने की इजाजत नहीं दी जाएगी। वे जहां जाएंगे, उन्हें विरोध का सामना करना पड़ेगा।
बैठक में कहा गया कि सालखन मुर्मू, आदिवासी सेंगेल अभियान और अखिल भारतीय माझी परगना मांडवा के खिलाफ माझी परगना महाल के कतिपय नेताओं ने जो काम किया है, वह आदिवासी समाज की एकता के लिए शुभ संकेत नहीं है। यह निंदनीय है। फिर भी वृहद एकता के लिए समझौता का रास्ता अपनाया जा सकता है। बैठक में तय हुआ कि 10 जनवरी को डायन प्रथा की समाप्ति के लिए सरायकेला में होने वाले सम्मेलन का समर्थन किया जाएगा। इसमें मुख्य न्यायाधीश आएंगे। तीन जनवरी को रायरंगपुर में सरना धर्म महासभा होगी। इसमें सालखन मुर्मू के साथ बाबूलाल मरांडी शामिल होंगे। सात जनवरी को झादिपा और झाविमो द्वारा डोमिसाइल, विस्थापन पलायन के मामले पर राजभवन मार्च किया जाएगा। 10 जनवरी को पश्चिम बंगाल के पुरुलिया में सरना धर्म महासभा होगी। इसमें बाबूलाल मरांडी और सालखन मुर्मू शिरकत करेंगे। बैठक में जूनियर मुर्मू, जोबा रानी बास्के, विमो मुर्मू, एसएस टुडू, मंगल पाड़ेया, आनंद कुमार माझी, सुमित्रा मुर्मू, लखन मुर्मू, सालखन मुर्मू आदि उपस्थित थे।
देश परगना बैजू मुर्मू ने कहा कि अंगुली पर गिनने लायक लोग सालखन मुर्मू का साथ दे रहे हैं। व्यावहारिक तौर पर वे लोग भी समाज से बहिष्कृत हैं। औपचारिक घोषणा नहीं हुई है। हम लोग उन्हें समझाएंगे। ग्रामसभा में विचार-विमर्श किया जाएगा। समझाने पर भी नहीं मानेंगे, तो कार्रवाई करनी होगी। दूसरा कोई रास्ता नहीं है। उन्होंने कहा कि झारखंड के संताल सालखन मुर्मू की हकीकत को जान चुके हैं। सबको मालूम है कि सालखन का मकसद समाज की भलाई करना नहीं है। वे राजनीतिक दायरा बढ़ाने के लिए यह सब कर रहे हैं।
पैतृकगांव जाएंगे प्रतिनिधि
बैजूमुर्मू ने कहा कि सालखन मुर्मू ओड़िशा से राजनीति करने झारखंड आए हैं। ओड़िशा में उनके पैतृक गांव में माझी परगना महाल के प्रतिनिधियों को भेजा जाएगा। वहां की पारंपरिक स्वशासन व्यवस्था के प्रतिनिधियों से सालखन मुर्मू के मामले पर विचार-विमर्श होगा। उन लोगों को सालखन द्वारा किए जा रहे कार्यों की जानकारी दी जाएगी। झारखंड में संताल समाज के लोग सालखन के साथ नहीं हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva